CELEX: 32006D0435
Language: sk
Date: 2006-06-23 00:00:00
Title: 2006/435/ES: Rozhodnutie Komisie z  23. júna 2006 , ktorým sa mení a dopĺňa rozhodnutie Komisie 2005/710/ES, ktoré sa týka určitých ochranných opatrení v súvislosti s vysokopatogénnou vtáčou chrípkou v Rumunsku  [oznámené pod číslom K(2006) 2421]   (Text s významom pre EHP)

27.6.2006   
            
            
               SK
            
            
               Úradný vestník Európskej únie
            
            
               L 173/31
            
         
      ROZHODNUTIE KOMISIE
   
   z 23. júna 2006,
   ktorým sa mení a dopĺňa rozhodnutie Komisie 2005/710/ES, ktoré sa týka určitých ochranných opatrení v súvislosti s vysokopatogénnou vtáčou chrípkou v Rumunsku
   [oznámené pod číslom K(2006) 2421]
   (Text s významom pre EHP)
   (2006/435/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/496/EHS z 15. júla 1991, stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 18 ods. 7,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 22 ods. 6,
   keďže:
   
               (1)
            
            
               Z dôvodu výskytu ohniska vtáčej chrípky spôsobenej vysokopatogénnym vírusovým kmeňom H5N1 v juhovýchodnej Ázii v decembri 2003 Komisia prijala niekoľko ochranných opatrení v súvislosti s touto chorobou, najmä rozhodnutie 2005/710/ES z 13. októbra 2005, pokiaľ ide o určité ochranné opatrenia v súvislosti s vysokopatogénnou vtáčou chrípkou v Rumunsku (3).
            
         
               (2)
            
            
               Rozhodnutím 2005/710/ES sa ustanovuje dočasné pozastavenie dovozu živej hydiny, vtákov radu bežce, chovnej a voľne žijúcej pernatej zveri a živých vtákov okrem hydiny, vrátane vtákov ako spoločenských zvierat, násadových vajec uvedených druhov a iných určitých výrobkov z vtákov (ďalej len „príslušný dovoz“) do Spoločenstva z určitých častí Rumunska, ktoré sú postihnuté uvedenou chorobou.
            
         
               (3)
            
            
               Rumunsko teraz doručilo Komisii ďalšie informácie o situácii týkajúcej sa vtáčej chrípky v uvedenej krajine, ktoré ukazujú, že výskyt ohniska uvedenej choroby bol naposledy zistený mimo oblasti Rumunska, ktorá je v súčasnosti ohraničená rozhodnutím 2005/710/ES.
            
         
               (4)
            
            
               Vzhľadom na rýchlosť šírenia vtáčej chrípky v Rumunsku za niekoľko posledných týždňov je potrebné rozšíriť dočasné pozastavenie príslušného dovozu z Rumunska do Spoločenstva na celé územie uvedenej krajiny.
            
         
               (5)
            
            
               Rozhodnutie 2005/710/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Ustanovenia tohto rozhodnutia sa vzhľadom na informácie o situácii týkajúcej sa ochorenia a kontrolných opatrení prijatých príslušnými rumunskými orgánmi, ktoré boli oznámené Komisii, preskúmajú na zasadnutí Stáleho výboru pre potravinový reťazec a zdravie zvierat v júli 2006.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2005/710/ES sa nahrádza textom uvedeným v prílohe k tomuto rozhodnutiu.
   Článok 2
   Členské štáty bezodkladne prijmú opatrenia potrebné na dosiahnutie súladu s týmto rozhodnutím a uverejnia uvedené opatrenia. Bezodkladne o tom informujú Komisiu.
   Článok 3
   Toto rozhodnutie je určené členským štátom.
   
      V Bruseli 23. júna 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 268, 24.9.1991, s. 56. Smernica naposledy zmenená a doplnená Aktom o pristúpení z roku 2003.
   
      (2)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      (3)  Ú. v. EÚ L 269, 14.10.2005, s. 42. Rozhodnutie naposledy zmenené a doplnené rozhodnutím 2006/405/ES (Ú. v. EÚ L 158, 10.6.2006, s. 14).
   
      PRÍLOHA
      
         
            „PRÍLOHA
            Časť územia Rumunska uvedená v článku 1 písm. a) a b)
            Časť A
            
                        ISO kód štátu
                     
                     
                        Názov štátu
                     
                     
                        Opis časti územia
                     
                  
                        RO
                     
                     
                        Rumunsko
                     
                     
                        
                                    —
                                 
                                 
                                    celé územie Rumunska
                                 
                              
                  
               
            Časť B
            
                        ISO kód štátu
                     
                     
                        Názov štátu
                     
                     
                        Opis časti územia
                     
                  
                        RO
                     
                     
                        Rumunsko
                     
                     
                        
                                    —
                                 
                                 
                                    celé územie Rumunska“